צבי אלימלך הלברשטאם

רבי צבי אלימלך הלברשטאם (נולד בב' בחשוון ה'תשי"ג, 21 באוקטובר 1952), הוא האדמו"ר מצאנז-קלויזנבורג (מכונה: האדמו"ר מצאנז), חבר מועצת גדולי התורה של אגודת ישראל, ויושב ראש מפעל הש"ס העולמי. מרכז החסידות שבראשותו הוא בקריית צאנז שבנתניה.

==תולדותיו==
נולד בברוקלין שבניו יורק, ארצות הברית, לרבי יקותיאל יהודה הלברשטאם, האדמו"ר הראשון מצאנז-קלויזנבורג, ולרבנית חיה נחמה, בת רבי שמואל דוד הלוי אונגר. הוא קרוי על שם אחד מאבותיו (מצד סבתו חיה מינדל), רבי צבי אלימלך שפירא מדינוב בעל ה"בני יששכר".

למד במחיצת אביו, בישיבת צאנז שבקריית החסידות בנתניה. בגיל 17 קיבל מאביו תעודת "מורינו" לאחר שנבחן על למעלה מ-1,000 דפי גמרא בעל פה. בא' באלול ה'תש"ל (ספטמבר 1970), נישא בקריית צאנז לחיה שרה, בת רבי שמואל אלכסנדר אונסדורפר (רב קהילת "ראשית חכמה" במונטריאול, ובהמשך רב קהילת "דברי חיים" צאנז, בפתח תקווה). לאחר נישואיו למד בכולל צאנז בקריה בנתניה.

נסמך לרבנות מהרבנים: אברהם צבי וייס, אפרים פישל הרשקוביץ ואהרן וידר - אב"ד לינז.

בשנת ה'תשל"ד מונה על ידי אביו לרבה של קריית צאנז בנתניה וכ"רב הצעיר" של חסידי צאנז. לאחר פטירת אביו, בט' בתמוז ה'תשנ"ד (יוני 1994), הוא מונה לאדמו"ר.

=== אדמו"רות ===
מלבד מוסדות החסידות בראשותו, עומד הרב הלברשטאם גם בנשיאות "מרכז רפואי צאנז - בית חולים לניאדו". הוא יושב ראש "מפעל הש"ס" וחבר מועצת גדולי התורה של אגודת ישראל.
ישיבת מועצת גדולי התורה של אגודת ישראל, [[ה'תשע"ג. הרב הלברשטאם נראה יושב חמישי משמאל]]
מפעל הש"ס (מימין; נראים גם, אביו, והרבנים יוסף ואלישיב)]]
האדמו"ר מתגורר בקריית צאנז שבנתניה. קרייה נוספת של החסידות שבהנהגתו קיימת בירושלים. שלוחות של החסידות ישנן בערים: אלעד, אשדוד, ביתר עילית, בית שמש, בני ברק, חיפה, מודיעין עילית, פתח תקווה וצפת. בשנת ה'תשע"ב נוסדה בהוראתו "קריית צאנז" חדשה בטבריה. היא נחנכה באלול ה'תשע"ד (ספטמבר 2014) ומתוכננת להכיל 400 דירות. שלוחות החסידות בארצות הברית: בויליאמסבורג, בורו פארק ומונסי שבניו יורק. שלוחות נוספות יש בלונדון שבאנגליה, ובאנטוורפן שבבלגיה.

האדמו"ר נושא בטיש הנערך מידי שבת פלפול תורני במשך כשעה, המשלב הלכה ואגדה. הוא מוסר שיחה גם בסעודה שלישית. כמנהג אדמו"רי צאנז, דבריו לא מודפסים בספר בחייו, וחלק מהם רואה אור בגיליון השבועי "בצילא דמהימנותא" ובגיליון צאנז החודשי, שבהם מתפרסם מהנעשה בחצרו.

באוגוסט 2007 נפגש בקריית צאנז עם רבי אהרן טייטלבוים, אחד משני אדמו"רי סאטמר, לאחר נתק של שנים בין חסידות צאנז לחסידות סאטמר.

במובן הפוליטי הרב הלברשטאם מוביל קו דומה לזה של אביו. קו הפרגמטי אך לא תומך ביחס לציונות אך בכל זאת מכיר במדינה ובמוסדותיה וחבר במועצת גדולי התורה ומתנגד למסירת שטחים.
האדמו"ר מצאנז מתפלל בקבר אביו בנתניה

==משפחתו==
אחיו, רבי שמואל דוד הלברשטאם, הוא האדמו"ר מצאנז-קלויזנבורג

ילדיו:
*הרב יחזקאל שרגא ברוך - "הרב הצעיר" של קריית צאנז. נשוי למינדל צירל, בת דודו רבי יצחק אריה לייבוש הלפרין (בן רבי אלחנן)
*הרב יוסף משה דוב - ראש רשת ישיבות צאנז, ורב קהילות צאנז בארצות הברית. נשוי לשרה לאה, בת דודו הרב אשר אנשיל למברגר ממאקווא אלעד.
*הרב אברהם - אב"ד קריית צאנז בטבריה. נשוי לנחמה אסתר, בת רבי אברהם שלום ישכר דוב ליפשיץ הלברשטאם, האדמו"ר מסטרופקוב
*הרב מאיר משולם, ראש חבורות הבחורים צאנז. נשוי לברכה, בת דודו הרב יעקב אליהו אונסדורפר, רב קהילת "ראשית חכמה" במונטריאול.

== קישורים חיצוניים ==

* 
* [https://www.youtube.com/watch?v=rHBSJb65Zvg אין עליה בלי ירידה - האדמו"ר מצאנז], דרשתו באתר יוטיוב
* 
* 
* 
* אריה ארליך, [https://drive.google.com/file/d/1prN4UVbYZ_lyUH3u2A7Qe3sJzd494NAp/view?usp=sharing אדיר במלוכה], משפחה, י"ב בניסן ה'תשע"ט
* משה ויסברג, [https://www.bhol.co.il/news/89529 אָעִירָה שָּׁחַר • מעלות השחר ועד אישון לילה • סדר יומו של האדמו"ר מצאנז], באתר בחדרי חרדים
* 

==הערות שוליים==

צבי אלימלך
קטגוריה:אדמו"רים ישראלים
קטגוריה:נתניה: רבנים
קטגוריה:חברי מועצת גדולי התורה של אגודת ישראל
קטגוריה:חסידות צאנז-קלויזנבורג
קטגוריה:חברי נשיאות מפעל הש"ס
קטגוריה:בית זידיטשוב
קטגוריה:משפחת הלברשטאם
קטגוריה:בוגרי ישיבת צאנז קלויזנבורג - נתניה
קטגוריה:ישראלים שנולדו ב-1952
קטגוריה:אנטי-ציונים יהודים